EkBass/fiwiki-20250220-pages-articles huggingface dataset:
Taipaleen ortodoksinen seurakunta

Taipaleen ortodoksinen seurakunta on Liperin, Outokummun, Polvijärven, Nurmeksen, Juuan ja Rautavaaran kuntien alueella toimiva ortodoksinen seurakunta. Seurakunnassa on noin 2 500 jäsentä. Keskuspaikka on Viinijärvellä, jossa on Taipaleen kylä. Seurakunta on noin 450 vuotta vanha.Taipaleen ortodoksinen seurakunta Seurakunnan perustamiaika on jäänyt epäselväksi. Liperin kappeli mainitaan ensimmäisen kerran ruotsalaisissa veroluetteloissa vuonna 1589, joten perustamisaika on sitä varhaisempi. Seurakunnassa, Taipaleen kirkossa alettiin vuonna 1858 ensimmäisenä Suomessa toimittaa jumalanpalveluksia säännöllisesti suomen kielellä. Nurmeksen ortodoksinen seurakunta liittyi Taipaleen ortodoksiseen seurakuntaan 1.1.2021 ja siitä muodostettiin Nurmeksen ortodoksinen kappeliseurakunta. Seurakunnalla on 13 pyhäkköä: *Jumalanäidin Tihvinän ikonin kirkko, Viinijärvi, seurakunnan pääkirkko, *Pyhän Johannes Kastajan kirkko, Polvijärvi *Pyhän profeetta Elian tsasouna, Sotkuma, Polvijärvi *Pyhän Hengen kirkko, Outokumpu *Pyhän apostoli Andreaksen tsasouna, Liperi * Nurmeksen apostolien Pietarin ja Paavalin kirkko, Nurmes * Herran äidinäidin Annan tsasouna, Nurmes * Pyhän Kolminaisuuden kirkko, Valtimo, Nurmes * Rasimäen tsasouna (Elomäen pyhän Johannes Kastajan tsasouna), Valtimo, Nurmes * Juuan profeetta Elian tsasouna, Juuka * Pyötikön tsasouna (Ristin ylentämisen tsasouna), Juuka * Keski-Vuokon kalastajatsasouna (Kristuksen kirkastumisen tsasouna), Juuka * Paalasmaan tsasouna (Pyhän Herman Alaskalaisen tsasouna), Juuka Seurakunnan oma Pyhän Johanneksen leirikeskus sijaitsee Säynelammella, Polvijärvellä. Taipaleen ortodoksinen seurakunta kuuluu Kuopion ja Karjalan hiippakunnan neljän itäisen seurakunnan muodostamaan Neloset-yhteistyöryhmään. == Lähteet == == Aiheesta muualla == * Seurakunnan kotisivut * Taipaleen seurakunta kartalla (Google Maps) Luokka:Suomen ortodoksiset seurakunnat Luokka:Liperi Luokka:Kuopion ja Karjalan hiippakunta
Rakhigarhi

Rakhigarhi (Rakhi Garhi) oli muinainen kaupunki Luoteis-Intiassa. Se kuului Induskulttuuriin. Keskus oli ehkä tuon ajan suurin etelä-Aasiassa. == Sijainti == Paikka on Hisarin piirikunnassa Haryanan osavaltiossa. Se sijaitsee 150 km:n päässä Delhistä. Paikka sijaitsee 27 km etäisyydellä Chaggar-Hakra- joesta. == Koko == Kaupunki oli Induskulttuurin kaupungiksi suuri, ehkä suurin. Se ulottuu yhdeksän kummun alueelle. Paikan ala on ainakin 350 haRakhigarhi is now largest Harappan site, ehkä jopa 550 ha[ http://www.tribuneindia.com/news/haryana/community/rakhigarhi-more-important- than-mohenjo-daro-data/231004.html Rakhigarhi more important than Mohenjo Daro: Data] The Tribune, May 3 2016. Se kuuluukin samaan kokoluokkaan kuin tunnetummat, aiemmin löydetyt Mohenjo-Daro ja Harappa. Aiemmin keskuksen luultiin olleen vain 80-124 ha luokkaa. == Historia == Paikasta on löydetty Harappa-kulttuuria edeltävää Sothin-Siswalin esineistöä. Tämä oli maanviljely- kyläkulttuuria. Sothin esimuotoutumisvaihe alkoi täällä ajoitsuten mukaan noin 4400 eaa. Kaupunki oli olemassa viimeistään vuonna 3000 eaa. Tällöin alettiin tehdä Hakran keramiikkaa. Keramiikka muistuttaa Kalibanganin ja Banawalin keramiikkaa. == Löydöt == Rakhigarhi oli tyypillinen, murra suuri Harappa- kulttuurin taajama asuinkortteleineen, teineen, viemäreineen jne. Kirjoitusta sieältäviä Indus-sinettejä on tehty mm hopeasta, marmorista ja terrakottasta. Poltetusta tiilistä tehtyjen talojen oletetaan olleen rikkauden talojaHaryana's Bhirrana oldest Harappan site, Rakhigarhi Asia's largest: ASI The times of India,Rohan Dua, Apr 15, 2015 . Kaupungista on löydetty alttareita, jotka viittaavat tuliseremonioihinHaryana's Buried City: People in Rakhigarhi discover ancient Harrapan civilisation artefacts whenever it rainsNeha Pushkarna , Mail Online India, 30-31 March 2013. == Geenitutkimus == Rakhigarhista löydettyjen luurankoen geenejä tutkitaan. Tällä koetetaan selvittää mikä kansa siellä asui.. Erään haudatun naisen DNA on geenien mukaan pääosin vanhaa iranilaista tyyppiä, mutta mukana on keskimäärin 1/3 Andamaanien geenejä. Niinpä DNA vastaa osin nykyintialaisten DNA:ta. Geeneissä ei silti näy jälkiä indoiranilaisista arjalaisista. DNA ei myöskään vastaa monia alle 10000 vuotta vanhoja Iranin viljelijäkakansoja Se on lähempänä varhaisia paimentolaisia ja metsästäjiähttps://www.cell.com/cell/pdf/S0092-8674(19)30967-5.pdf https://www.cell.com/cell/fulltext/S0092-8674(19)30967-5?_returnURL=https%3A%2F%2Flinkinghub.elsevier.com%2Fretrieve%2Fpii%2FS0092867419309675%3Fshowall%3Dtrue An Ancient Harappan Genome Lacks Ancestry from Steppe Pastoralists or Iranian Farmers Vasant Shinde Vagheesh M. Narasimhan Nadin Rohland ... September 05, 2019 Cell Volume 179, ISSUE 3, P729-735.e10, October 17, 2019 . Niinpä tutkimus vahvistaa ajatusta, jotta Indus-kulttuuri olisi ollut ei-arjalainen. Muttei se täysin kumoa arjalaistenkaan läsnäoloa. == Katso myös == *Indus- kulttuuri *Chaggar-Hakra-joki *Ihmisen haploryhmän tyyppi ==Lähteet== ==Aiheesta muualla== * Information about the dig at Rakhi Garhi Luokka:Arkeologiset kohteet Intiassa Luokka:Indus-kulttuuri Luokka:Haryana
Mimamsa

Mimamsa tai Purva Mimamsa (, ”tutkiminen”) on yksi hindulaisen filosofian kuudesta ”oikeaoppisesta” astika-koulukunnasta. Sen perustaviin kirjoituksiin kuuluvat Jaiminin kirjoittamat Purva Mimamsa Sutrat (n. 200-100 eaa.) Mimamsa edusti hindulaisessa filosofiassa voimakkaimmin Veda-eksegeesin perinnettä ja vedalaisten rituaalien painotusta (ortopraksia). Veda-kirjojen tulkinta oli koulukunnalle pääkeino dharman luonteen tutkimiseksi. Koulukunta oli asketismin ja mystisismin vastainen. Purva Mimamsa, josta on käytetty myös nimeä Karma-Mimamsa, erotetaan Uttara Mimamsasta, josta on käytetty myös nimitystä Brahma-Mimamsa. == Aiheesta muualla == * Mimamsa Overview Of World Religions * Purva Mimamsa Home Page * Purva Mimamsa Sutras of Jaimini Luokka:Intialaisen filosofian koulukunnat Luokka:Hindulainen filosofia
Tipaton tammikuu

Tipaton tammikuu on suomalainen perinne, jolloin ihmiset päättävät olla käyttämättä alkoholia tammikuun aikana. Perinne on lähtöisin alkoholinkäyttönsä hallitsevien ihmisten keskuudesta. Perinteisesti suomalaiset käyttävät joulun ja uudenvuoden vieton aikaan runsaasti alkoholia ja sen takia jotkut pyrkivät pitämään jonkin asteista "taukoa" alkoholin käytöstä tammikuun aikana. Tipaton tammikuu järjestettiin Suomessa tiettävästi jo vuonna 1942, jolloin Propaganda-Aseveljet-järjestö markkinoi Tipaton tammikuu -kampanjan ja sen toiminnan seurauksena joulukuussa 1942 eduskunnan puhemies Väinö Hakkila julisti vapaaehtoisen kampanjan raittiin tammikuun viettämiseksi. Vuonna 2008 tipatonta tammikuuta vietti noin 25 prosenttia väestöstä. Tipattoman tammikuun viettämisen suosio kasvaa vuosi vuodelta. Tipaton tammikuu vaikuttaa tammikuun aikana myös alkoholijuomien myyntiin. Alkoholittomien juomien myynti baareissa on suurimmillaan tammikuun aikana. Alkossa tuotteiden myynti tammikuussa on 20–30 prosenttia pienempi kuin keskivertokuukautena. Brittiläinen maksan terveyttä edistävä British Liver Trust on muistuttanut, että kuukauden tauko ei pelasta maksaa alkoholin haitoilta – muutaman raittiin päivän viettäminen joka viikko olisi tehokkaampi tapa. ==Katso myös== * Juomalakko == Lähteet == == Aiheesta muualla == * Tipaton tammikuu * Päihdelinkki: Tipaton tammikuu * Helsinki tyrmäsi tipattoman tammikuun – ”Meitä pidettäisiin hulluina”. Uusi Suomi 26.10.2009. *Janopause Urban dictionary Luokka:Suomalainen alkoholikulttuuri Luokka:Tammikuu
Lause (täsmennyssivu)

Lause voi tarkoittaa ainakin seuraavia asioita: *lausetta eli virkkeen rakenneosaa kielitieteessä *lausetta matematiikassa *propositiota matemaattisessa logiikassa *ohjelmakäskyä ohjelmoinnissa
Dionysios Traakialainen

Dionysios Traakialainen (, ; noin 160 tai 170 – 85 tai 90 eaa.) oli antiikin kreikkalainen hellenistisen ajan grammaatikko, joka asui ja opiskeli ja jonka on arveltu myös työskennelleen Aleksandriassa, missä hänen opettajanaan oli yksi varhaisimpia homeerisia oppineita, Aristarkhos Samothrakelainen. Myöhemmin Dionysios eli Rhodoksella. Liikanimen Traakialainen Dionysioksen oletetaan saaneen traakialaisen isänsä takia. Ensimmäinen tunnettu kreikan kielioppi Tekhnē grammatikē () mainitaan yleisesti Dionysioksen tekemäksi, mutta jo toiselta vuosisadalta jaa. asti tästä on esitetty ajoittain epäilyksiä. Teoksen 25 osasta viisi ensimmäistä ovat kirjallisempia ja muistuttavat enemmän toisen vuosisadan aleksandrialaista perinnettä, minkä vuoksi kaikki yksimielisesti hyväksyvät Dionysioksen niiden tekijäksi. Hieman myöhempi roomalainen kielitieteilijä Varro esittää ensimmäisen osan myös latinannettuna omassa teoksessaan, mikä toimii todisteena sen aitoudesta. Tekhnēn myöhemmät jaksot käsittelevät teknisesti kreikan kielioppia, nimenomaisesti morfologiaa; syntaksin kuvaus teoksesta puuttuu kokonaan. Näissä osissa annetaan yhteenvetomainen kuvaus kreikan rakenteesta. Teos kuuluu selvästi Aleksandrian koulukuntaan, mutta tekijään on vaikuttanut myös stoalainen kielioppiperinne. Varhaisilta kristillisiltä ajoilta peräisin olevien Egyptistä löydettyjen kreikankielisten papyrusten perusteella tiedetään kreikkaa opetetun tuolloin Tekhnēssä määritettyyn tapaan, ja toisella vuosisadalla jaa. kieliopin kirjoittanut Apollonios Dyskolos – joka omassa teoksessaan nimenomaisesti käsittelee syntaksia – hyväksyi Tekhnēn kuvaamat sanaluokat ja kieliopillisia kategoriat sellaisinaan. Teos käännettiin armeniaksi ja syyriaksi kristillisen ajan alussa, ja bysanttilaisina aikoina sitä kommentoitiin ja kriittisesti selitettiin ahkerasti. Teoksen alussa Dionysios määrittelee grammatiikan ”runoilijoiden ja prosaistien yleisten käytäntöjen käytännölliseksi tiedoksi”. Niinpä Dionysios — kuten samanaikaiset aleksandrialaiset oppineet, jotka editoivat Attikan murteella kirjoitettuja tekstejä ja Homeroksen teoksia —, kantoi huolta klassisen kreikkalaisen kirjallisuuden opettamisen helpottamisesta yleisölle, joka puhui koineekreikkaa. == Lähteet == * * * Robins, R. H.: ”The Technē Grammatikē of Dionysius Thrax in historical perspective”. Teoksessa === Viitteet === == Aiheesta muualla == * Διονύσιος ὁ Θρᾷξ: Τέχνη Γραμματική. Wikiaineisto. Luokka:170-luvulla eaa. syntyneet Luokka:Antiikin kreikkalaiset grammaatikot Luokka:Vuonna 90 eaa. kuolleet
Vanajan vaakuna

Vanajan kunnanvaakuna on saanut aiheensa Hämeen maakunnan tunnuseläimestä ilveksestä. Maakunnan asutus alkoi aikanaan Vanajan seudulta, minka vuoksi vaakunaan on otettu maakunnan vaakunaeläimen ilveksen pää. Vaakunan on suunnitellut Gustaf von Numers, ja se vahvistettiin käyttöön 26. marraskuuta 1957. Vaakunan selitys on ”punaisessa kentässä hopeinen, sinivaruksinen ilveksen pää; korvatöyhdöt mustat”. Vaakuna ehti olla virallisessa käytössä vajaan kymmenen vuotta. Se siirtyi Wanaja-seuran isännöimäksi kotiseutuvaakunaksi vuonna 1967, kun Vanaja liittyi osaksi Hämeenlinnaa. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Luokka:Vanaja
HMS Colossus (1910)

HMS Colossus oli Britannian kuninkaallisen laivaston Colossus-luokan taistelulaiva. == Valmistus == Alus tilattiin Scotts Shipbuilding and Engineering Companyltä Greenockista, missä köli laskettiin 8. heinäkuuta 1909. Alus laskettiin vesille 9. huhtikuuta 1910 ja otettiin palvelukseen 1911. == Palvelus == Palvelukseen otettaessa alus liitettiin Kotilaivaston 2. taistelulaivaviirikköön. Ensimmäisen maailmansodan syttyessä Colossuksesta tehtiin 1. taistelulaivaviirikön lippulaiva Suureen laivastoon (). Se otti 1916 osaa Skagerrakin taisteluun kontra-amiraali Ernest Gauntin lippulaivana kapteenina Dudley Pound. Taistelussa alus oli ainoa brittiläinen taistelulaiva, johon osui vastustajan tykkituli. Kaksi osumaa eivät aiheuttaneet merkittäviä vaurioita ja pahemmat vauriot aiheutti etummaisen savutorven juureen osunut laukaus. Osumien seurauksena kaatui viisi miestä.Coward s. 74Conway s.26 Sodan jälkeen alus muutettiin koululaivaksi, kunnes Washingtonin laivastosopimuksen seurauksena poistettiin 1920 käytöstä ja lopulta 1928 romutettiin. ==Lähteet== * * === Viitteet === == Aiheesta muualla == *Maritimequestin kuvagalleria HMS Colossus * Worldwar1.co.uk Luokka:Colossus-luokan taistelulaivat (1910) Luokka:Scottsin valmistamat alukset Luokka:Yhdistyneen kuningaskunnan ensimmäisen maailmansodan taistelulaivat
Lause (ohjelmointi)

Lause () ohjelmoinnissa on imperatiivisella ohjelmointikielellä tehdyn ohjelman osa, joka suorittaa jonkin tehtävän. Tyypillisiä lauseita ovat asetuslause, ehtolause, toistolause ja proseduurikutsu (aliohjelmakutsu). Jotkin lauseet, kuten ehtolause, voivat sisältää toisia lauseita. Lauseessa parametrina käytettävää, numeeriseksi arvoksi tai totuusarvoksi evaluoitavaa lauseen osaa kutsutaan lausekkeeksi. Esimerkki ehtolauseesta C:n kaltaisella kielellä: if ( lauseke ) lause else lause Lauseet voidaan koota useimmissa ohjelmointikielissä kootuiksi lauseiksi eli lohkoiksi: { lause1; lause2; … lauseN; } Lause voi olla myös tyhjä lause, joka ei tee mitään. Luokka:Ohjelmointi
Jokke Kangaskorpi

Jokke Kangaskorpi () oli suomalainen jalkapalloilija. Kangaskorpi oli Mikkelin Palloilijoiden kasvatti. Hän nousi seuran liigajoukkueeseen 1987 vasta 15-vuotiaana. Kangaskorpi edusti MP:ta yhdeksän kauden ajan kunnes siirtyi Valkeakosken Hakaan kaudeksi 1995. Ensimmäinen kausi Hakassa päättyi Suomen mestaruuteen, joka jäi Kangaskorven ainoaksi. Haka putosi Veikkausliigasta seuraavan kauden päätteeksi ja Kangaskorpi siirtyi Ruotsiin Superettanin Lira BK:n riveihin. Seuraavien kahden vuoden aikana Kangaskorpi pelasi Liran ohella niin ikään Superettanissa olleessa Gefle IF:ssä sekä muutamien otteluiden ajan Mikkelin Palloilijoissa ja Tampereen Pallo-Veikoissa. Viimeisen kautensa pääsarjatasolla Kangaskorpi pelasi Kotkan TP:ssa 2000, jonka jälkeen hän palasi vielä kuudeksi kaudeksi kasvattajaseuransa riveihin. Nuo vuodet MP pelasi Ykkösessä ja Kakkosessa. Kangaskorpi ehti urallaan pelata yhteensä 244 liigaottelua, joissa hän teki 34 maalia. Kangaskorpi nousi jo varhain nuorten maajoukkueisiin. Hän pelasi kaikkiaan 31 poikien ja 24 nuorten maaottelua. Kangaskorpi valittiin 1987 vuoden lupaavimmaksi poikapelaajaksi Suomessa. Suomen A-maajoukkueeseen Kangaskorpi nousi 1994 ja hän pelasi uransa aikana 11 maaottelua. Jalkapallon lisäksi Kangaskorpi on pelannut maalivahtina jääpalloa nuorisomaajoukkueissa ja hän edusti liigassa pelannutta Mikkelin Kamppareita kaudella 2005-2006. Myös Jokke Kangaskorven veli Juuso Kangaskorpi on pelannut Suomen A-maajoukkueessa ja poikamaajoukkueissa. Kangaskorpi kuoli 37-vuotiaana 1. toukokuuta 2009. == Lähteet == * === Viitteet === Luokka:Suomalaiset jalkapalloilijat Luokka:Suomalaiset jääpalloilijat Luokka:Veikkausliigan legendat Luokka:Vuonna 1972 syntyneet Luokka:Vuonna 2009 kuolleet
HMS Hercules (1910)

HMS Hercules oli Britannian kuninkaallisen laivaston Colossus-luokan taistelulaiva. == Valmistus == Alus tilattiin Palmers Shipbuilding and Iron Companyltä Jarrowista, missä köli laskettiin 30. heinäkuuta 1909. Alus laskettiin vesille 10. toukokuuta 1910 ja otettiin palvelukseen 31. heinäkuuta 1911. == Palvelus == Palvelukseen otettaessa alus liitettiin Kotilaivaston 2. taistelulaivaviirikköön. Ensimmäisen maailmansodan syttyessä Hercules liitettiin 1. taistelulaivaviirikköön Suureen laivastoon (). Se otti 1916 osaa Skagerrakin taisteluun, jolloin se ampui 98 laukausta pääaseillaan. Alukseen ei osunut yhtään suoraa osumaa, mutta se kärsi pieniä vaurioita sirpaleista.Coward s. 74 Hercules siirrettiin 4. taistelulaivaviirikön lippulaivaksi kesäkuussa 1916. Ollessaan viirikkönsä kanssa merellä alukset kohtasivat Saksan avomerilaivaston matkalla kohti Sunderlandia. Sodan viimeisessä kohtaamisessa Saksan avomerilaivaston kanssa 24. huhtikuuta 1918 Hercules yhdessä HMS St. Vincentin kanssa saivat käskyn purjehtia Orkneylle tukemaan HMS Agincourtia ja 2. risteilijäviirikköä. Hercules oli 22. marraskuuta saattamassa antautuvaa Saksan keisarikunnan laivastoa operaatiossa ZZ. Alus siirrettiin helmikuussa 1919 reserviin. Se myytiin saksalaiselle laivanromuttamolle 8. marraskuuta 1921 ja alus siirrettiin Rosythistä Kieliin romutettavaksi. == Lähteet == * === Viitteet === == Aiheesta muualla == * Worldwar1.co.uk Luokka:Colossus-luokan taistelulaivat (1910) Luokka:Yhdistyneen kuningaskunnan ensimmäisen maailmansodan taistelulaivat Luokka:Palmersin valmistamat alukset
Antti Isokangas

Antti Isokangas (s. Oulu) on helsinkiläinen toimittaja. Hän on koonnut kaksi kirjaa väärin kuulluista laulunsanoista ja ollut kirjoittamassa Radio City- ja Helsinki-aiheista kirjaa City on sinun (2000). Isokangas on ollut free-lancer avustaja monessa mediassa mm. City-lehdessä. Isokangas oli Nöjesguidenin ja Veli-lehden päätoimittaja. == Teokset == * * * * * == Lähteet == Luokka:Suomalaiset tietokirjailijat Luokka:Suomalaiset toimittajat Luokka:Syntymävuosi puuttuu Luokka:Elävät henkilöt
Hugo Lagus

Hugo Wilhelm Lagus (3. tammikuuta 1871 Helsinki – 11. joulukuuta 1946 Pori) oli suomalainen taloustieteilijä, kirjailija ja Porin kauppakoulun johtaja. Laguksen vanhemmat olivat valtioneuvos Jakob Johan Wilhelm Lagus ja tämän 2. vaimo Kristina Wilhelmina Kunelius. Hän pääsi ylioppilaaksi 1890, valmistui filosofian kandidaatiksi 1892 ja maisteriksi 1894 sekä väitteli tohtoriksi Heidelbergin yliopistossa 1908. Lagus teki 1898–1899 tutkimusmatkan Kameruniin, ja myöhemmin hän teki opintomatkat New Yorkiin 1903 ja Heidelbergiin 1907–1908. Lagus toimi Porin kauppakoulun opettajana ja johtajana 1901–1934. Hän perusti myös Porlan kalanviljelyslaitoksen Lohjalle 1919. Porlan laitos oli Suomen ainoa keskieurooppalaistyyppinen lampiviljelylaitos. Lagus rakennutti vuoden 1905 paikkeilla Lohjanjärven rannalle Vähä-Ojamoon jugend-tyylisen Villa Haikarin eli Harbonäsin huvilan, jonka hän myi 1938 Lohjan kauppalalle. Huvilassa toimi 1960-luvulle saakka kahvila ja retkeilymaja, ja 1990-luvulle se kunnostettiin kesäravintolan käyttöön. == Teoksia == * Från tropikerna : bilder och berättelser. Söderström 1901 * En berättelse om alkohol. Söderström 1907 * Taloustieteen oppikirja. Otava 1907 * Über den Holzexport und die Wälder Finlands, Inaugural- Dissertation zur Erlangung der Doktorwürde der hohen philosophischen Fakultät der Ruprecht-Karls-Universität zu Heidelberg, väitöskirja. Heidelberg 1908 * Vid sidan af vägen. Söderström 1915 * Henrik Fabian Valentin I, I skolan. Söderström 1916 * Henrik Fabian Valentin II, Studenten. Söderström 1917 * Henrik Fabian Valentin III, Till lifvet. Söderström 1918 * Assistenten Aristides Tejtus äventyr; med teckningar av Toivo Vikstedt. Söderström 1920 * Kumo elvs flottningsbolag 1876-1925 : en översikt. Helsingfors 1926 * W. Rosenlew & co. aktiebolag 1853-1928. W. Rosenlew, Björneborg 1928 * Porlan kalanviljelyslaitos 1916-1928. Otava 1930 * Fredrik Wilhelm Rosenlew : 1831-1892. WSOY 1931 * En gammal akademisk släkt : [Lagus], enligt familjebrev tecknad av Hugo Lagus. Svenska litteratursällskapet i Finland, Helsingfors 1936 ==Katso myös== * Lagus == Lähteet == * Suomen kirjailijat tietokanta * Wikiaineisto: Kuka kukin oli 1961 * Haikarin huvila Luokka:Suomalaiset taloustieteilijät Luokka:Suomenruotsalaiset kirjailijat Luokka:Vuonna 1871 syntyneet Luokka:Vuonna 1946 kuolleet
Väärin kuullut laulunsanat

Väärin kuullut laulunsanat ovat kognitiivinen ilmiö, jossa ihmismieli kuulee laulun tai muun lauseparren sanat väärin mutta kuitenkin jotenkin itselleen ymmärrettävällä tavalla. Ilmiön englanninkielisen nimityksen mondegreen esitti ensimmäisenä Sylvia Wright tarjoten esimerkkinä 1600-lukulaisen balladin säkeen: > Ye Highlands and ye Lowlands, > Oh, where hae ye been? > They hae slain the Earl Amurray, > And Lady Mondegreen. > Viimeinen rivi oli oikeasti ”And laid him on the green.” Englanninkielisellä kielialueella tämän termin vakiintumisen varmistajia ovat olleet pakinoitsija William Safire New York Times -lehdestä ja Jon Carroll San Francisco Chroniclesta. ==Uudelleen tekstitetyt musiikkivideot== Ilmiöön rinnastuu 2000-luvulla internet-ilmiöksi noussut eri kielisten musiikkivideoiden tekstittäminen uudelleen humoristisesti jollakin muulla kielellä, mistä on lukuisia esimerkkejä esimerkiksi YouTube-verkkopalvelussa. Näitä ovat olleet muun muassa ruotsiksi tekstitetty arabiankielinen iskelmä ”Habbaytek” () ja suomeksi tekstitetty kurdinkielinen kappale ”Pinsedî Zêde” (), samoin kuin ruotsiksi on tekstitetty myös venäjäksi lauletut Neuvostoliiton hymni ja Kansainvälinen. Japanissa ilmiö tunnetaan nimellä Soramimi. == Kirjallisuutta == * == Aiheesta muualla == * Väärin kuullut lyriikat Luokka:Kognitiivinen psykologia Luokka:Laulu Luokka:Kuuloharhat Luokka:Huumorin muodot
Licking Fingers

Licking Fingers on ruotsalainen riippumaton levy-yhtiö, jota pyörittää indie pop -yhtye The Concretes. Levy-yhtiö on perustettu Tukholmassa joskus vuosien 1997 ja 1999 välillä. The Concretesin lisäksi yhtiön kautta on julkaistu Frida Hyvösen ja El Perro del Marin tuotantoa. ==Aiheesta muualla== * Licking Fingers * Luokka:Ruotsalaiset levy-yhtiöt
Ark Royal (1587)

Ark Royal oli Englannin laivaston kaljuuna. == Valmistus == Alus piti laskea vesille 12. kesäkuuta 1586 Ark Raleigh -nimisenä Deptfordin telakalta, missä se valmistui 1587. Alus oli rakennuttajan Walter Raleighin uusien periaatteiden mukaan suunnittelema nelimastoinen purjealus. Elisabet I osti aluksen vesillelaskettaessa nimeten sen samalla Ark Royaliksi ja luovutti sen Charles Howardille laivaston lippulaivaksi.McCart 1999, s. 207. Alus oli etriä pitkä ja etriä leveä. Sen uppouma oli 692 tonnia. Aluksen aseistuksena oli 38 suusta ladattavaa pronssitykkiä. Näistä kahdeksan oli lyhytputkisia, raskaita kuulia ampuvia puolikartauneja, 12 pitkäputkisia 18 naulan kulveriinejä ja 12 yhdeksän naulan puolikulveriinejä. == Palvelus == Alus otti osaa Espanjan Voittamattoman armadan tuhoamiseen Howardin lippulaivana. Taistelun jälkeen se johti alusten purjehtimisen ohi Firth of Forthin. Se oli edelleen lippulaiva, kun laivasto hyökkäsi 21. kesäkuuta 1596 Cádiziin. Hyökkäyksessä tuhottiin satamassa ollut Espanjan laivasto. Seuraavan hallitsijan Jaakko I:n aikana Ark Royalin kunnostaminen hyväksyttiin elokuussa 1606. Alus purettiin osiin ja rakennettiin uudelleen 1607–1608 Woolwichissa laivanrakentaja Phineas Pettin johdolla. Vesille laskettaessa 29. kesäkuuta 1608 alus nimettiin uudelleen Anne Royaliksi kuningatar Annen mukaan. Alus oli telakalta palatessaan muuttunut 40-tykkiseksi kuninkaalliseksi jahdiksi. Alus otettiin palvelukseen 1625 päällikkönään Thomas Love amiraali Edvard Cecilin lippulaivana epäonnisessa hyökkäyksessä Cádiziin.Winfield, Rif s. 2 Aluksesta piti tulla John Penningtonin lippulaiva, mitä varten sen olisi pitänyt siirtyä Medwayjokea ylöspäin 9. huhtikuuta 1636. Aluksen lähtiessä liikkeelle sen ankkuri oli kuitenkin edelleen pohjassa, mikä upotti sen keskelle jokea Tibury Hopen edustalle. Aluksen nostaminen joesta tuli kalliimmaksi kuin sen rakentamiskustannukset ja lisäksi todettiin, että alus on korjauskelvoton. Aluksen jäännökset romutettiin 1638 Blackwallissa. == Lähteet == * * === Viitteet === Luokka:Ensimmäisen luokan sotalaivat Luokka:Tudor navy
HMS Ark Royal

HMS Ark Royal on ollut viiden Britannian Kuninkaallisen laivaston aluksen nimenä. *Ark Royal (1587), 38-tykkinen ensimmäisen luokan linjalaiva *HMS Ark Royal (1914), vesilentokoneiden emäläivä *HMS Ark Royal (91), ensimmäinen lentotukialukseksi suunniteltu alus *HMS Ark Royal (R09), Audacious-luokan lentotukialus *HMS Ark Royal (R07), Invincible-luokan lentotukialus.
Astralwerks

Astralwerks on newyorkilainen levy-yhtiö, joka julkaisee pääasiassa elektronista musiikkia. Sen omistaa Virgin Records / EMI ja jakelijana toimii Yhdysvalloissa Caroline Distribution. Astralwerksille levyttäviä yhtyeitä ja artisteja ovat muun muassa Kraftwerk, The Future Sound of London, The Chemical Brothers, Röyksopp, Fatboy Slim, Basement Jaxx, Placebo ja The B-52's. ==Aiheesta muualla== * Astralwerks * * Astralwerks Discogs-sivustolla Luokka:Elektronisen musiikin levy-yhtiöt Luokka:Yhdysvaltalaiset levy-yhtiöt
Fiddler’s Green

Fiddler's Green on myyttinen, paratiisimainen paikka, joka on osa erityisesti merenkävijöiden ja Yhdysvaltain ratsuväen kansanperinnettä. Fiddler's Greenillä soi jatkuvasti musiikki, riemu on loputon ja tanssi ainaista. On väitetty, että myytin juurina olisi ollut merirosvojen kehittämä kuolemanjälkeinen paikka, koska he eivät luonnollisesti uskoneet kelpaavansa taivaaseen. Ratsuväen tunnuslaulussa Fiddler's Green on paikka, jonne helvettiin matkalla oleva sotilas juuttuu ikuisiksi ajoiksi, koska vesi ei riitä juomapullossa helvettiin asti, ja sotilas joutuu aina palaamaan Fiddler's Greeniin juomaan maljoja vanhojen taistelutoveriensa kanssa. Tarinalle on tarjottu useita lähteitä Homeroksen Odysseiasta sekä merirosvoista lähtien. Vanha irlantilainen legenda esittää sen muodossa, jossa maankiertäjä kantaa olallaan airoa, kunnes joku kysyy häneltä mikä hänellä on kantamuksenaan. Tässä muodossa siinä on selkeä viittaus kreikkalaiseen Odysseuksen taruun, jossa oraakkeli sanoo Tiresias-nimiselle miehelle, joka kysyy missä voisi elää onnellisena, että hänen pitää kävellä rannikolta sisämaahan päin airo olallaan, kunnes joku kysyy mikä kapine hänen olallaan on. Tiresiaksen tulee tehdä sillä paikalla uhrilahja ja asettua asumaan. == Katso myös == * Elysion * Paratiisi * Tuonela * Valhalla Luokka:Myyttiset paikat ja olotilat Luokka:Vainajalat Luokka:Ratsuväki
Nairana

Nairana tarkoittaa seuraavia asioita: ;Britannian kuninkaallinen laivasto *Nairana-luokka, saattuetukialusluokka *HMS Nairana (1917), vesilentokoneiden emälaiva *HMS Nairana (D05), Nairana-luokan saattuetukialus
Heikki Autto

Heikki Samuli Autto (s. 23. elokuuta 1984 Enontekiö) on suomalainen poliitikko. Hän on ollut kokoomuksen kansanedustaja vaalikaudella 2011–2015 ja uudestaan vuodesta 2019. Autto on toiminut vuodesta 2023 suuren valiokunnan puheenjohtajana. Autto on toiminut Rovaniemen kaupunginvaltuuston puheenjohtajana vuodesta 2009. Koulutukseltaan Autto on hallintotieteiden maisteri Lapin yliopistosta (2011). ==Ura== Autto oli kokoomuksen ehdokas europarlamenttivaaleissa 2004. Hän sai 2 399 ääntä eikä tullut valituksi. Vuoden 2007 eduskuntavaaleissa hän sai 2 450 ääntä. Vuoden 2008 kunnallisvaaleissa Autto valittiin Rovaniemen kaupunginvaltuustoon 523 äänellä. Hänet valittiin valtuuston puheenjohtajaksi 12. tammikuuta 2009, jolloin hänestä tuli Suomen nuorin kaupunginvaltuuston puheenjohtaja. Maaliskuussa 2009 Autto valittiin Pohjoismaiden konservatiivinuorten (, NUU) puheenjohtajaksi. NUU on pohjoismaisten kokoomusnuorten, Baltian maiden sekä pohjoisten itsehallintoalueiden yhteistyöjärjestö. Autto oli ehdolla jälleen vuoden 2009 europarlamenttivaaleissa ja sai 17 169 ääntä muttei tullut valituksi. Hänet valittiin eduskuntaan vuoden 2011 vaaleissa 5 025 äänellä Lapin vaalipiiristä. Ennen valintaansa kansanedustajaksi Autto työskenteli vuosina 2007–2010 kokoomuksen järjestösihteerinä ja vuodesta 2010 Suomen Yrittäjien elinkeinopoliittisena asiamiehenä. Hän jäi tehtävästä toimivapaalle tultuaan valituksi kansanedustajaksi. Eduskunnassa Autto oli jäsen maa- ja metsätalousvaliokunnassa (2011–2015) ja tarkastusvaliokunnassa (2014–2015) sekä varajäsen liikenne- ja viestintävaliokunnassa, talousvaliokunnassa, tulevaisuusvaliokunnassa, hallintovaliokunnassa ja suuressa valiokunnassa. Lisäksi hän oli jäsen kahden vuoden välein järjestettävän Arktisen alueen parlamentaarikkokonferenssin (CPAR) Suomen valtuuskunnassa (2011–2015) ja tulevaisuusvaliokunnan jaostossa ”Innostunut yhteiskunta” (2011–2015). Marraskuussa 2014 Autto valittiin Kemijoki Oy:n hallintoneuvostoon ympäristöministeriksi nousseen Sanni Grahn-Laasosen tilalle. Autto putosi eduskunnasta vuoden 2015 vaaleissa. Kesäkuussa 2015 hän aloitti Lapin yliopiston yhteyspäällikkönä. Palattuaan eduskuntaan kevään 2019 vaaleissa hänet valittiin maa- ja metsätalousvaliokunnan jäseneksi. Syyskuussa 2020 Porissa järjestetyssä kokoomuksen puoluekokouksessa Autto valittiin puoluevaltuuston puheenjohtajaksi. https://yle.fi/uutiset/3-11530160 Syksyllä 2021 Autto valittiin eduskunnan liikenne ja viestintävaliokunnan jäseneksi sekä suuren valiokunnan varajäseneksi. https://www.eduskunta.fi/FI/kansanedustajat/Sivut/1089.aspx ==Yksityiselämä== Autto on naimisissa ja hänellä on neljä lasta. Sotilasarvoltaan hän on reservin kapteeni. ==Lähteet== ==Aiheesta muualla== * * Heikki Autton kotisivut * Luokka:Nykyiset kansanedustajat Luokka:Kansallisen Kokoomuksen poliitikot Luokka:Rovaniemen kaupunginvaltuutetut Luokka:Lapin vaalipiiri Luokka:Vuonna 1984 syntyneet Luokka:Elävät henkilöt Luokka:Lapin aluevaltuutetut
Venesuksi

Venesuksi on moottoriveneen keulaan kiinnitettävä iskunvaimentimena toimiva lyhyt ja leveähkö jousitettu suksi, jonka ansiosta veden aallot eivät pääse lyömään veneen keulaan täydellä voimallaan rauhoittaen näin veneen kulkua. Venesuksen keksijä on Spede Pasanen. Historiallisesti talvikalastuksessa on käytetty hiihtosuksen kaltaista rööki-nimistä veneeseen kiinnitettävää apusuksea, jolla helpotettiin kalastusveneen vetämistä jäällä ja lumella. Luokka:1900-luvun keksinnöt Luokka:Spede Pasanen
Ștefan Petrescu

Ștefan Petrescu (1. heinäkuuta 1931 Râmnicu Sărat, Romania – 1993) oli romanialainen pistooliampuja, olympiavoittaja ja MM-mitalisti. Petrescu voitti olympialaisissa Melbournessa 1956 kultaa 25 metrin olympiapistoolissa. MM- kilpailuissa hän on saavuttanut pronssia Moskovassa 1958. ==Olympialaiset== Laji 1956 1960 25 m olympiapistooli Kultaa 587 (OE) 5. 585 ==Lähteet== * * Luokka:Romanialaiset ampujat Luokka:Romanialaiset olympiavoittajat Luokka:Vuonna 1931 syntyneet Luokka:Vuonna 1993 kuolleet
Homeoottinen geeni

Homeoottinen geeni eli HOX-geeni (myös isäntägeeni) ohjaa eläimillä kokonaisten rakenteiden kehitystä säätelemällä yksilönkehityksen aikana muiden geenien toimintaa. Ne antavat soluille niiden identiteetin eli viestin siitä, minkä rakenteen mitäkin osaa niiden on tarkoitus muodostaa alkionkehityksen aikana. Ihmisellä homeoottisia geenejä on 39 kappaletta. Homeoottinen geeni sisältää homeoboksin, joka ohjaa yksilönkehitystä. Läheskään kaikki homeoboksin sisältävät geenit eivät ole silti homeoottisia eli HOX-geenejä. Muita homeoboksin sisältäviä geenejä ovat muun muassa LIM-geenit. == Katso myös == *Homeoboksi ==Lähteet== === Viitteet === Luokka:Geenit en:Homeotic gene
Renzo Morigi

Renzo Morigi (28. helmikuuta 1895 – 13. huhtikuuta 1962) oli italialainen pistooliampuja ja olympiavoittaja. Morigi saavutti olympialaisissa kultaa 25 m olympiapistoolissa Los Angelesissa 1932. ==Lähteet== * Luokka:Italialaiset ampujat Luokka:Italialaiset olympiavoittajat Luokka:Vuonna 1895 syntyneet Luokka:Vuonna 1962 kuolleet
Henry Bailey

Henry Marvin Bailey (24. huhtikuuta 1893 Walterboro, Etelä-Carolina – 1. marraskuuta 1972 Walterboro, Etelä-Carolina) oli yhdysvaltalainen pistooliampuja ja olympiavoittaja. Bailey voitti olympialaisissa kultaa 25 metrin olympiapistoolissa Pariisissa 1924. ==Lähteet== * Luokka:Yhdysvaltalaiset ampujat Luokka:Yhdysvaltalaiset olympiavoittajat Luokka:Vuonna 1893 syntyneet Luokka:Vuonna 1972 kuolleet
Johnny Nguyen

Johnny Nguyen (s. 1974 Bình Dương, Vietnam) on vietnamilaissyntyinen, yhdysvaltalainen näyttelijä ja stuntmies. Hänet tunnetaan muun muassa televisiosarjoista Martial Law, Alias ja Shield - lain varjolla sekä elokuvista Olimme sotilaita (2002) ja The Rebel (2006). Nguyen on tehnyt stuntteja mm. elokuviin Spider-Man – Hämähäkkimies (2002), Spider-Man 2 – Hämähäkkimies 2 (2004), Collateral – väärä aika, väärä paikka (2004), Starship Troopers 2 (2004), Merijalkaväen mies (2005) ja Serenity (2005). == Ehdokkuudet == * Taurus Award (2003) * Julayi (2011) Johnny * Iddarammayilatho (2013) East Ching Jiang == Aiheesta muualla == * Luokka:Sijaisnäyttelijät Luokka:Yhdysvaltalaiset näyttelijät Luokka:Vuonna 1974 syntyneet Luokka:Elävät henkilöt
Smile.dk

Smile.dk on ruotsalainen eurodanceduo. Se on tunnettu hiteistään Butterfly, Boys, Golden sky ja Petite love, jotka ovat esiintyneet myös pelissä Dance Dance Revolution. == Jäsenet == * Veronica Larsson * Cecilia Reiskog * Hanna Stockzell * Malin Kernby * Nina Boguist Kaikki jäsenet ovat ruotsalaisia. == Samanlaisia artisteja == *Aqua *Bambee *Toy-Box *Me & My == Diskografia == === Singlet === * Butterfly * Boys * Mr. Wonderful * Coconut * Doo be di boy * Dancing all alone * Kissy kissy * Domo domo domo * Doki doki * Golden sky * Dragonfly * Moshi Moshi === Albumit === * Smile (1998) * Future girls (2000) * Smile paradise (2001) * Golden sky (2002) * Party around the world (2008) * Forever (2017) == Aiheesta muualla == * Smile.dk:n virallinen sivusto * Smile.dk myspace sivustolla Luokka:Ruotsalaiset eurodanceartistit ja -yhtyeet
Chazz Palminteri

thumb|Chazz Palminteri vuonna 2008. Chazz Palminteri (alk. Calogero Lorenzo Palminteri, s. 15. toukokuuta 1952 New York City, New York, Yhdysvallat) on yhdysvaltalainen näyttelijä ja Oscar-ehdokas. Hänet tunnetaan muun muassa elokuvista Jäähyväiset kummisedälle (1993), Luotisade Broadwaylla (1994), Epäillyt (1994) ja Queens – kovat korttelit (2006). Hän on näytellyt myös televisiosarjoissa Kojak, Dilbert, Wiseguy, Matlock ja Dallas. == Palkinnot == * Special Jury Prize (2006) * Indie Hero (2004) * Sant Jordi (1996) * Independent Sprit Award (1995) * NBR Award (1995) == Ehdokkuudet == * Oscar Paras miessivuosa (1995) * Screen Actors Guild Awards (1995) == Yksityiselämä == Palminteri on naimisissa Gianna Ranaudon kanssa. He menivät naimisiin vuonna 1992. Heillä on kaksi lasta: poika Dante Lorenzo (s. 11 lokakuuta 1995) ja tytär Gabriella Rose (s. 21 joulukuuta 2002). Palminteri on amerikanitalialainen. == Aiheesta muualla == * Luokka:Yhdysvaltalaiset näyttelijät Luokka:Vuonna 1952 syntyneet Luokka:Amerikanitalialaiset Luokka:Elävät henkilöt
Nagamichi Kuroda

Nagamichi Kuroda ( 24. marraskuuta 1889 – 16. huhtikuuta 1978) oli japanilainen lintutieteilijä. Kuroda opiskeli eläintiedettä Tokion keisarillisessa yliopistossa. Hän teki tutkimusretkiä Japanin eteläisille saarille ja väitteli tohtoriksi 1924 Ryūkyūsaarilla tekemistään tutkimuksista. Kuroda toimi Japanin lintutieteellisen yhdistyksen puheenjohtajana 1947–1963. Kuroda tutki lintuja myös Jaavalla ja kirjoitti aiheesta kaksiosaisen kirjan Birds of the Island of Java (1933-36). Hän kirjoitti myös kuvateoksen Parrots of the World in Life Colours (1975), teoksen kuvituksesta vastasi Fumito Yamashita. Teksti on sekä englanniksi että japaniksi.AntiQBokok Passeres (1933) on hänen kolmas maineikas kirjansa. Kuroda nimesi linnuista isokeijun (Oceanodroma matsudairae) ja joukon alalajeja.ITIS == Lähteet == Luokka:Japanilaiset ornitologit Luokka:Vuonna 1889 syntyneet Luokka:Vuonna 1978 kuolleet
Violet Paddock

Violet Paddock on hahmo brittiläisessä Pokka pitää -komediasarjassa. Violetia näyttelee Anna Dawson. Violet on Hyacinth Bucketin sisko. Violet asuu vedonvälittäjämiehensä Brucen kanssa isossa talossa, jossa on uima-allas, sauna ja tilaa ponille. Heillä on myös Mercedes-Benz ja kesähuvila Ibizalla. Violet on useimmiten hyvin itkuinen riideltyään miehensä Brucen kanssa, jolla on mieltymys pukeutua naisten vaatteisiin ja piileskellä puissa. Hän soittaakin usein Hyacinthille pyytääkseen tältä neuvoa riitoihinsa. Hyacinthin mielestä Violetin ei pitäisi ottaa Brucesta avioeroa, sillä muuten hän menettäisi upean talon uima-altaineen ja Mercedes-Benz-autoineen. Paddoc, Violet
Aalborg Pirates

Aalborg Pirates eli AaB Ishockey on tanskalainen jääkiekkoseura Aalborgista Tanskasta. Joukkue pelaa jääkiekkoa Tanskan korkeimmalla sarjatasolla Metal Ligaenissa. Jääkiekko on kuulunut seuran lajivalikoimaan vuodesta 1967. Vuonna 1997 joukkue yhdistyi pienemmän seuran IK Aalborgin kanssa. Yhdistetty joukkue tunnettiin vuosina 1997–2003 nimellä Aalborg Ishockey Klub (AIK), kunnes uudeksi nimeksi vaihdettiin Aalborg Boldspilklub (AaB). == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka 30 Artur Ogandžanian L 2024 Harkova, Ukraina 31 Marcus Bøhme Bjørn L 2025 39 George Sørensen L 2026 Herning, Tanska William Rørth L 2025 Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 4 Nikolai Nielsen L 2024 12 Mads Frederiksen L 2024 18 William Lund L 2025 Herning, Tanska 24 Nikolaj Carstensen L 2025 Vojens, Tanska 29 Jonas Brøndberg L 2025 Aalborg, Tanska 32 Lasse Bo Knudsen L 2027 50 Jonas Wilquin R 2024 Aalborg, Tanska Darian Gotz R 2025 Hermantown, Minnesota, Yhdysvallat Eric Gotz R 2025 Hermantown, Minnesota, Yhdysvallat Nicolai Weichel L 2026 Hørsholm, Tanska Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Sopimus Kätisyys Syntymäpaikka 7 Kirill Kabanov R LH 2027 Moskova, Venäjä 8 Tor Ulrik Rasmussen L OLH 2025 9 Jonas Jakobsen L OLH 2027 Aalborg, Tanska 11 Thomas Vilstrup Andersen R OLH 2025 Herning, Tanska 14 Joonas Niemelä L H 2025 Espoo, Suomi 26 Patrick Bjorkstrand L OLH / KH 2025 Herning, Tanska 27 Sebastian Ehlers L KH / OLH 2026 Aalborg, Tanska 53 Anthon Eriksson L KH / OLH 2025 Kalix, Ruotsi 61 Julian Jakobsen L KH 2026 Aalborg, Tanska 70 Oliver Kiljunen L H 2025 Tuusula, Suomi 77 Darien Craighead R OLH / KH 2025 Surrey, Brittiläinen Kolumbia, Kanada 87 Tobias Ladehoff L OLH 2027 Aalborg, Tanska 88 Calder Brooks L VLH / KH 2024 Emerald Park, Saskatchewan, Kanada 91 Troy Lajeunesse L KH 2025 Dokis, Ontario, Kanada 97 Oliver Anker Christensen L KH / OLH 2026 Aalborg, Tanska Sebastian Brinkman L KH 2027 Aalborg, Tanska ===Joukkueenjohto=== *Päävalmentaja: Jens Nielsen *Apuvalmentaja: Santeri Heiskanen *Apuvalmentaja: Kasper H. Knudsen *Fysiikkavalmentaja: Torben Keller *Toimitusjohtaja: Ronny Larsen Lähde: EliteProspectshttps://www.eliteprospects.com/team/134/aalborg-pirates Viitattu 24.10.2021. ==NHL- ja WHA-pelaajat== * Robert Burakovsky * Jozef Čierny * Chris Dingman * Milan Figala * Dan Gratton * Colin Greening * Burke Henry * Dmytro Jakušin * Brad Ralph * Shane Sims * Roman Vopat == Lähteet == ==Aiheesta muualla== *Joukkueen kotisivut *Aalborg Pirates - Eliteprospects.com *Pirates Eurohockey-sivustolla Luokka:Tanskalaiset jääkiekkoseurat Luokka:Aalborgin kunta Luokka:Vuonna 1967 perustetut urheiluseurat
Ado-Ekiti

Ado-Ekiti, tunnetaan myös nimellä Ado, on kaupunki Ekitin osavaltiossa Lounais-Nigeriassa. Kaupungin väkiluku vuonna 2016 oli 465 000 asukasta. Ado Ekitin asukkaat ovat etupäässä jorubia. Ado Ekitissä sijaitsee Ado Ekitin yliopisto, ja sillä on oma paikallinen televisio- ja radiokanava NTA Ado Ekiti. Ado Ekitissä toimii eri alojen yrityksiä kuten Odua Textile ja Odua Print. __NOTOC__ == Historia == Ado Ekitin historia ulottuu aina 1400-luvulle saakka, jolloin siitä tehtiin Ekitin pääkaupunki. Britit ottivat Ado Ekitin hallintaansa vuonna 1893. == Urheilu == Ado Ekitissä sijaitsee stadion, johon mahtuu 10 000 ihmistä. Ado Ekitillä on myös oma kolmannen divisioonan jalkapallojoukkue. == Lähteet == == Aiheesta muualla == Luokka:Nigerian kaupungit
Van Diemenin maa

Van Diemenin maa oli eurooppalaisten alkuperäinen nimi Tasmanian saarelle, joka on nykyään osa Australiaa. Nimi muutettiin Van Diemenin maasta Tasmaniaksi vuonna 1856. Alue oli brittiläiseen imperiumiin kuulunut itsehallinnollinen kruununsiirtomaa 1825–1856. ==Lähteet== ==Aiheesta muualla== Luokka:Britannian entiset siirtomaat ja protektoraatit Oseaniassa Luokka:Tasmanian historia
Austin L. Rand

Austin Loomer Rand (16. joulukuuta 1905 Kentville, Nova Scotia – 6. marraskuuta 1982 Lake Placid, Florida) oli kanadalainen eläintieteilijä. Rand suoritti kandidaatin tutkinnon Acadian yliopistossa, jossa hänestä tehtiin kunniatohtori 1961. Opiskellessaan Cornellin yliopistossa 1929 hän teki tutkimusretken Madagaskarille ja keräsi sieltä lintuja. Aineistosta hän laati väitöskirjansa. Retkellä hän tutustui Richard Archboldiin, filantrooppiin ja eläintieteilijään, ja heistä tuli elinikäiset ystävykset. Archbold rahoitti ja johti useita tutkimusretkiä Uuteen-Guineaan 1930-luvulla, ja Rand oli mukana varajohtajana. Vuonna 1941 Rand auttoi Archboldin perustaman biologisen aseman toiminnassa Lake Placidissa Floridassa ja muutti sinne jäätyään eläkkeelle. Vuonna 1942 Rand sai assistentin viran Kanadan kansallismuseosta, nykyisin Canadian Museum of Nature, jossa hän työskenteli ornitologi Percy A. Tavernerin ja nisäkästutkija Rudolph Martin Andersonin kanssa. 1947–1955 Rand toimi Field Museum in Chicagon lintuosaston kuraattorina ja 1955–1970 museon eläintieteen laitoksen johtavana kuraattorina. Rand toimi American Ornithologists' Unionin puheenjohtajana 1962–1964 ja kirjoitti säännöllisesti yhdistyksen lehteen The Auk. Rand nimesi useita uusia lintulajeja, kuten kultahuntulavastajan (Archboldia papuensis) ja idänvuorikehrääjän (Aegotheles archboldi), molemmat Archboldin kunniaksi.ITIS == Teoksia == * Handbook of New Guinea birds (1967). * Ornithology: An introduction (1969). * Birds of North America (1971). * Animal Life of North America == Lähteet == * Alibris * Amazon.co.uk === Viitteet === Luokka:Kanadalaiset ornitologit Luokka:Vuonna 1905 syntyneet Luokka:Vuonna 1982 kuolleet
The Great Gildersleeve

The Great Gildersleeve oli yhdysvaltalainen tilannekomediasarja, jota esitettiin radiossa 1941–1957 ja televisiossa 1955–1956. Sarjan päähahmo Throckmorton P. Gildersleeve teki ensiesiintymisensä radiokuunnelmasarjassa Fibber McGee and Molly, ja The Great Gildersleevea pidetään historian ensimmäisenä spin-off-sarjana. Pääroolia esitti kesäkuuhun 1950 asti Harold Peary. Pearyn ilmoittua lopettavansa hänet korvattiin Willard Watermanilla, jonka ääni muistutti huomattavasti Pearyn ääntä. Waterman myös näytteli Gildersleeveä sarjan lyhytikäisessä televisioversiossa. Sarjan pohjalta tehtiin myös neljä elokuvaa: The Great Gildersleeve (1942), Gildersleeve’s Bad Day (1943), Gildersleeve on Broadway (1943) ja Gildersleeve's Ghost (1944). ==Lähteet== ==Aiheesta muualla== *Radiosarjan jaksoja kuunneltavissa Real Audio -formaatissa Luokka:Yhdysvaltalaiset radiokuunnelmat Luokka:Yhdysvaltalaiset televisiosarjat Luokka:Radio Hall of Fame
Creekit

Creekit ovat Amerikan alkuperäisasukkaita, jotka tunnetaan myös heidän alkuperäisellä nimellään muscogeet, jolla voidaan nykyisin tarkoittaa useita eri intiaaniheimoja. Suurin osa creekeistä asuu Oklahomassa ja Alabamassa, mutta heidän alkuperäiset asuinalueensa ulottuivat myös Georgiaan ja Floridaan. He kuuluivat niin sanottujen viiden sivistyneen heimon joukkoon. ==Historia== Creekien esi-isät olivat osa Mississippin kulttuuria Transcribed documents Sequoyah Research Center and the American Native Press Archives ja he asuivat nykyisen Tennesseen ja Alabaman alueella. He eivät muodostaneet samanlaista kiinteää kokonaisuutta heimona kuin muut intiaaniheimot, vaan creek-heimo koostui suurimmaksi osaksi itsenäisistä kyläyhteisöistä. Yhdysvaltain vapaussota jakoi creekit kahteen osaan. Etelässä asuvat creekit olivat puolueettomia, ja pohjoisessa asuvat taistelivat brittien puolella. Kun sota päättyi 1783, Iso-Britannia luovutti creekien alueet Yhdysvalloille. Alexander McGillivray nousi creekien johtajaksi ja onnistui neuvottelemaan Yhdysvaltojen kanssa sopimuksen, jossa Yhdysvallat tunnusti creekien itsehallinnon, tosin suuria alueluovutuksia vastaan. Yhdysvallat petti sopimuksen McGillivrayn kuoleman jälkeen ja yhä suurempia osia creekien alueita liitettiin Georgian osavaltioon. George Washington määräsi, että intiaanit olisi sopeutettava länsimaiseen kulttuuriin ja tätä tehtävää hoitamaan valittiin Benjamin Hawkins. Hän opetti creekeille eurooppalaisen tekniikan hyödyntämistä maataloudessa ja creekeistä tuli yksi viidestä sivistyneestä heimosta. Kehitys katkesi kuitenkin creek-sotaan 1812. Creek- sota alkoi creekien sisällissotana, mutta Yhdysvallat sekaantui siihen nopeasti. Sotaa käytiin amerikkalaisten ja amerikkalaismielisten creekien ja uudistuksia vastustavien creekien välillä. Sota päättyi 1814 ja sen seurauksena creekit joutuivat luovuttamaan alueensa Yhdysvalloille. Myös amerikkalaisten puolella taistelleet creekit joutuivat luovuttamaan alueensa. Alabaman osavaltio muodostettiin suurimmaksi osaksi creekien luovuttamalle maalle. Maaluovutukset johtivat siihen, että monet creekit pakenivat Floridaan, jossa heistä muodostui seminolien heimo. ==Nykypäivä== Suurin osa creekeistä asuu Oklahomassa, jonne heidät siirrettiin monien muiden heimojen mukana 1834, mutta myös Alabamassa on creekien reservaatti. Kuten monien muidenkin intiaani-heimojen, myös creekien talous perustuu suurilta osin kasinoihin ja matkailuun. Creekien yhteishenkeä pidetään yllä festivaalein ja esimerkiksi haavipalloturnauksin. == Lähteet == Luokka:Yhdysvaltain alkuperäiskansat
Y6 ja Y7

Y6 oli ruotsalainen dieselmoottorivaunusarja, jota valmistettiin Ruotsin valtionrautateille vuosina 1953–1961 yhteensä 378 kappaletta. Samalla valmistettiin 321 kappaletta liitevaunuja. Moottorivaunuja valmistivat Hägglund & Söner, Aktiebolaget Svenska Järnvägsverkstäderna, Kalmars Mekaniska Verkstad ja Eksjöverken. Yksiköt olivat käytössä Ruotsin sähköistämättömällä rataverkolla 1950-luvulta aina 1980-luvulle. Sähköistetyille rataosuuksille oli omat sähkömoottorivaunutyyppinsä, X16 ja X17. Ensimmäiset Y6:et aloittivat liikenteen Bodenin ja Haaparannan välillä. ==Versiot== Alkuperäinen versio oli Y6, jota valmistettiin vuosina 1953–1957 yhteensä 251 kappaletta. Sen istuimet olivat yksinkertaiset ja pienet, paikkaluvuksi saatiin 53. Viimeinen Y6 poistettiin liikenteestä vuonna 1983, mutta joitakin niistä muunnettiin ratatyövaunuiksi. Vaunuja myös myytiin 26 kappaletta Tanskaan yksityisradoille. Uudemmassa Y7:ssä oli kookkaammat istuimet ja paikkaluku oli ainoastaan 47. Niitä valmistettiin vuosina 1957–1960 yhteensä 122 kappaletta. Lisäksi seitsemän Y6:ta ja Y8:aa muutettiin Y7-sarjaan. Viisi niistä on myyty Norjan valtionrautateille ja tanskalaisille yksityisradoille. Y7-versiot olivat Ruotsissa käytössä vuoteen 1989. Y8 oli nopeampikulkuisempi versio käytettäväksi Keski-Ruotsin radoilla. Ne oli muutettu aiemmasta Y6-versiosta. Y6- ja Y7-sarjan moottorivaunuihin perustuvat Suomessa käytössä olleet lättähatut eli Dm6- ja Dm7-sarjat, jotka valmisti suomalainen Valmet ruotsalaiselta Hilding Carlssonilta hankitulla lisenssillä. ==Aiheesta muualla== *Järnväg.net – Y6 Luokka:Ruotsalainen rautatiekalusto
Rungsted Seier Capital

Rungsted Seier Capital on tanskalainen jääkiekkoseura, jonka kotipaikka on Rungsted. Joukkue pelaa Tanskan pääsarjassa Metal Ligaenissa. Seura toimi aiemmin nimellä Rungsted Cobras, mutta se vaihtoi nimeä 2004. Joukkue pelaa silti edelleen Rungstedissa, ja se on voittanut Tanskan mestaruuden vuonna 2003. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka 39 Magnus Wulff L 2024 Roskilde, Tanska Oscar Fröberg L 2025 Tukholma, Ruotsi David Grubak L 2025 Jægerspris, Tanska Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 2 Andrew Peski R 2025 Orleans, Ontario, Kanada 5 Dawson Davidson L 2024 Moosomin, Saskatchewan, Kanada 8 Jesper Solomon Frisell L 2025 Karlskrona, Ruotsi 24 Anton Als L 2027 27 Sebastian Niebling L 2025 Rødovre, Tanska 28 Jacob Gammelgaard L 2025 Hillerød, Tanska 33 Morten Jensen L 2027 Esbjerg, Tanska 55 Simon Fredriksson L 2025 Karlstad, Ruotsi 65 William Back R 2024 67 Albin Lindgren R 2024 Skövde, Ruotsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 9 Steven Whitney R KH 2024 Boston, Massachusetts, Yhdysvallat 10 Andreas Nielsson L KH 2027 Aalborg, Tanska 12 Oliver Green H Juniori 13 Viktors Čubars L LH 2025 Hvidovre, Tanska 16 Christian Thunbo R VLH 2025 Hvidovre, Tanska 17 Gustav Green L KH 2025 21 Theo Keilin L KH / VLH 2025 Västerås, Ruotsi 22 Rasmus T. Andersson R LH 2025 25 Ludvig Elvenes L LH 2025 Malmö, Ruotsi 34 William Kisbye H Juniori 36 Filip Karlsson L KH / VLH 2025 Ängelholm, Ruotsi 37 Nikolaj Davidsen L KH 2024 53 Quinn Ryan R H 2024 Branchville, New Jersey, Yhdysvallat 88 Marc-Olivier Roy L H 2025 Boisbriand, Québec, Kanada 91 Valdemar Hull L H 2025 Fribourg, Sveitsi Jonas Krabbe L KH 2025 ===Joukkueenjohto=== * Päävalmentaja: Håkan Åhlund * Apuvalmentaja: Marcus Olsson * Jääkiekkotoiminnanjohtaja: Thomas Friberg * Toimitusjohtaja: Morten Hagen Lähde: EliteProspectshttps://www.eliteprospects.com/team/140/rungsted-seier-capital Viitattu 29.9.2021. ==NHL-pelaajat== * Fabian Brunnström * Brad DeFauw * Steve Graves * Arto Javanainen * Kent McDonell * Brendon Nash * Cristopher Nihlstorp * Patrick Russell * Jonas Røndbjerg * Alexander True * Mike Vernace * Igor Vjazmikin ==Lähteet== ==Aiheesta muualla== *Rungsted Ishockey Klubin kotisivut Luokka:Tanskalaiset jääkiekkoseurat